Egy pár héttel később, május 7-én Peters megjelent a Cheairs háznál, a törzs tagjai felismerték a doktort, mivel gyakorta megfordult ott, hogy frontvonal átlépéséhez szükséges utazási engedélyt szerezzen és beengedték. Peters Van Dorn szobájába ment, és felelősségre vonta a tábornokot. Van Dorn az íróasztalához ült és írt egy soha be nem mutatott, négy pontból álló vallomást, de abban nem az szerepelt, amit Peters megkívánt. A doktor felmérgedt, Van Dorn úgyszintén és kiutasította a helyiségből, erre Peters fegyvert rántott és lelőtte. Néhány perccel később Martin Cheairs lánya kiszaladt a hírrel, hogy Peters lelőtte Van Dornt. A törzs tagjai eszméletlen állapotban találták meg, és tudatát vissza sem nyerve négy órával később meghalt. Halála nagyban hasonlított az Abraham Lincoln elleni merénylethez a kiskaliberű pisztoly golyójának agyba hatolásában és a homlokcsont mögötti megakadásában. Van Dorn agya a koponyán belüli nyomástól megduzzadt, ami agysérüléshez, és végül szív- és légzési leálláshoz vezetett.